
VW minibus, popularan za 
obiteljske vikende i putova- 
nja do Himalaje 


Bugatti "Royale" tip 41, 
najveći ikada izgrađen privatni cestovni 
automobil (1927) 


Prvi Rolls-Royce 'Srebrni Duh', četvero- 
cilindrični automobil proizvođen sve do 
1926. godine 





Lamborghini Urraco, supersportski automobil 





ŠTO JE AUTOMOBIL? 


Automobil je vozilo na vlastiti pogon za upotrebu na cestama. 
Danas većinu automobila pokreće benzin, premda neki imaju i 
diesel motore. Automobil, ipak, može biti pokretan i parnim stro- 
jem, plinskom turbinom ili električnim motorom. Moderni je auto- 
mobil vozilo na četiri kotača (iznimno tri), pokretano benzin- 
skim motorom, a proizvodi se u gotovo svakoj većoj zemlji na 
svijetu. 


KOJI JE BIO PRVI PRAVI AUTOMOBIL? 


Prvo cestovno vozilo na vlastiti pogon bio je parni traktor što 
ga je 1769. izumio Francuz Nicolas Cugnot. Vozilo je bilo malo 
nalik na automobile na kakve smo danas navikli, zbog toga 
što je imao služiti za vuču topova francuskoj vojsci. Cugnotovo 
vozilo bilo je nevjerojatno sporo: pri brzini manjoj od 6 _kilo- 
metara na sat jako se treslo, i moralo se zaustavljati gotovo 
svakih deset minuta radi loženja. Ipak je radilo, i Cugnot je 
proglašen izumiteljem prvog mehanički pokretanog cestovnog 
vozila. Tako je bilo sve do 1801. kad je prvo parno cestovno 
vozilo u Engleskoj izgradio Richard Trevithick. S karoserijom ko- 
čije, Trevithickova »Čuvena londonska kočija« uspješno je kre- 
nula 1803. To je potaklo i druge izumitelje, pa su se pojavile 
nove parne kočije. Nakon parnih došli su plinski motori. Motor 
na plin konstruirao je francuski izumitelj Jean Etienne Lenoir 
koji je proizveo takav stroj 1860. Motor je radio na rasvjetni 
plin dobiven suhom destilacijom ugljena. Godine 1862. preuređen 
je za upotrebu u cestovnim kolima. Ta su kola bila vrlo spora 
i teška, ali je to bilo prvo vozilo na svijetu koje je imalo 
motor s unutrašnjim sagorijevanjem. 





Parnitraktor Nicolasa 


Richarda Trevithicka »Čuvena lon- 
donska kočija« 


KOJI JE BIO PRVI BENZINSKI AUTOMOBIL? 


Uskoro nakon vozila koje je izumio Lenoir, Siegfried Marcus 
proizveo je motor na benzin, upotrebljiv za pokretanje vozila. 
Strogo uzevši, benzin nije petrolej, ali je dovoljno blizu da 
Marcusa proglasimo izumiteljem prvog petrolejskog motora u 
svijetu. On je proizveo drugi auto 1873, i to je vozilo još danas 
upotrebljivo i u voznom stanju. Premda vrlo sporo, ono ima 
četvorotaktni motor, karburator i elektromagnetsko paljenje. 


TKO JE PRVI PROIZVEO AUTOMOBILE ZA PRODAJU ? 


Čovjek koji je izradu automobila od izumiteljskog zanimanja 
pretvorio u trgovački posao bio je Karl Benz, sin njemačkoga 
željezničkog inženjera. Karl je također bio inžinjer i 1880. počeo 
je izrađivati plinske motore. Četvorotaktni plinski motor proizveo 
je 1884, s vanjskim karburatorom i s električnim paljenjem. Taj 
i slični modeli bili su otada namijenjeni prodaji. Benzov auto- 
mobil bio je poznat u širokim krugovima, i prvi koji se mogao 
kupiti. 


TKO SU BILI PIONIRI AUTOMOBILIZMA ? 


Kad je automobil bio izumljen, daljni razvoj krenuo je ubrzano. 
Karl Benz bio je jedan od glavnih pionira. Gottlieb Daimler, 
također Nijemac, dao je oblik prvom uspješnom četvorotaktnom 
motoru s unutrašnjim sagorijevanjem. Pomagao mu je njegov asis- 
tent Wilhelm Maybach, koji je kasnije postao jedan od glavnih 
dizajnera Daimlerovih automobila. U Engleskoj su djelovala braća 
Lanchester, Frederick i George; oni su oblikovali prvi britanski 
automobil na četiri kotača s benzinskim motorom. Herbert Austin 
izradio je svoj prvi automobil 1896, vlastitu tvrtku osnovao je 
1906, a svoj »Baby Austin« počeo je proizvoditi 1924. Hon. 
Charles Rolls i Frederick Royce susreli su se 1904, a 1906 os- 
novali su svoju tvrtku. 


U Francuskoj su velika imena bila: Emile Levassor, koji je za- 
počeo suradnju s Ren€om Panhardom 1887. na proizvodnji Dai- 
mlerova motora. Oni su svoj prvi automobil izradili 1890. Tu je 
bila i obitelj Bollee, Amedće i njegova dva sina, koji su pro- 
izvodili parne automobile, a 1889. proizveli su vrlo uspješan 
Darracq. Comte de Dion osnovao je veliku tvrtku, a Louis Renault, 
sa svojom braćom, snažnu automobilsku kompaniju koja i danas 
postoji. U SAD je na prvom mjestu Henry Ford, graditelj au- 
tomobila koji se masovno proizvode za obične ljude. Ostali 
američki pioniri bili su Frank i Charles Duryea, koji su izradili 
prvi uspješan američki automobil 1892, pa Ransome E. Olds i 
Henry M. Leland. 





diž=: 


NEKI .OD PRVIH AUTOMOBILA Pau boeeččosKA 


Lanchester, 1897. 


















Eksperimentalni automobil na pogon petrolejom 
Siegfrieda Marcusa, 1875 

Dallacq, 1900. 





Stanleyjev parnjak Runabout od 8 ks, 1904. 

NEŠTO O MOTORKOTAČIMA ? 


Gottlieb Daimler prvi je pričvrstio motor s unutrašnjim sagorije- 
vanjem na bicikl. To je bilo 1885. Uz pomoć Wilhelma May- 
bacha konstruirao je prvi upotrebljiv četvorotaktni motor s unu- 
trašnjim sagorijevanjem. Prvi motocikli bili su jednostavne adap- 
tacije bicikla, obično zapravo tricikli. Nije bilo zupčanika ili kvačila; 
Jedan od prvih Za prijenos s motora služio je 
gao jednostavno lanac ili remen. U 

Engleskoj je David Butler 1884. 
patentirao mehanički pokretan 
bicikl, ali ga je izradio tek 1888. 
To je bio dvotaktni tricikl, koji 
je mogao voziti brzinom od 
22 kilometra na sat. 






ŠTO JE TO PROPIS »CRVENA ZASTAVA«? 


To je bila odluka britanskog Parlamenta donesena 1865, kojom 
je određeno da svaka »cestovna lokomotiva« mora imati tri 
čovjeka u pratnji. Jedan je bio ložač, drugi upravljač, a treći 
bi išao ispred vozila držeći visoko u zraku crvenu zastavu, koja 
je služila kao upozorenje ostalom prometu i pješacima. Nijed- 
nom vozilu nije bila dopuštena brzina veća od sedam i po kilo- 
metara na sat izvan gradova, a od oko četiri kilometara na sat 
u gradovima. Ova odluka Parlamenta vratila je britanska dostig- 
nuća u motornim vozilima za nekoliko godina unatrag, i to je 
potrajalo sve dok 1896. vozila nisu bila oslobođena takvih za- 

KOJA JE BILA PRVA TVORNICA AUTOMOBILA ? 


Godine 1887. francuski inženjer Emile Roger dobio je od Karla 
Benza automobil na tri kotača, a naredne godine i pravo na 
proizvodnju automobila u Parizu. To možemo smatrati prvom 
tvornicom automobila. Gotovo u isto vrijeme izišao je katalog 
suparničke pariske tvrtke De Dion Bouton et Trepardoux, koja 
je proizvodila još parne automobile, a benzinska vozila tek 
od 1896. Te je godine započela s radom i prva britanska tvor- 
nica automobila: tvrtka Daimler. U Americi je prva tvornica 
automobila s benzinskim motorom utemeljena 1894. To je bila 
Duryea Motor Wagon _Co., iz Springfielda, u državi Massachu- 
setts. Ipak, ti prvi automobili u Americi bijahu na parni pogon 
a njima su se pridružili još ranije uspješni parni lokomobili. 
Braća blizanci F. E. i F. O. Stanley konstruirali su izvanredni 
Stanley parnjak, koji je prvi put proizveden 1897. Svoj čuveni 
Model T Henry Ford je proizveo tek 1908: Usprkos velikoj ame- 
ričkoj produkciji toga vremena, Francuska je bila nekoliko godina 
glavni izvoznik automobila. 


Najranije tvornice automobila bile su zaprp 
ij pion BU 

Prizor s ulice New Yorka 1900, s tramvajem 


TKO JE PRVI ZAPOČEO S AUTOBUSNOM SLUŽBOM ? 


Prva autobusna služba, premda u ono vrijeme nije tako nazivana, 
bijahu konjske zaprege u Parizu. Započela je s radom 1662. u 
pet različitih linija, svaka kola vozila su osam putnika uz cijenu 
do po pet sua. Drugi sistemi slijedili su u ostalim dijelovima 
svijeta. U Engleskoj je 1827. parna kola izgradio Goldsworth 
Gurney, i ostala su u upotrebi dvije godine. Čak su jedno pu- 
tovanje od 150 km obavila za 10 sati! U Londonu je prvi parni 
autobus krenuo 1833, a električni autobus 1897. Vozila s ben- 
zinskim motorom startala su 1899. U Njemačkoj se prva autobus- 
na služba s pogonom na benzinske motore pojavila četiri godine 
ranije, i to u Porajnju. Parni autobusi vozili su u Londonu opet 
od 1899. do 1919, ali stalna služba s benzinskim autobusima 
djelovala je već od 1903. Autobusne linije u Berlinu bile su 
još 1868. sjedinjene u kompaniju koja je djelovala šezdeset 
godina. 


NEŠTO O PRVIM VATROGASNIM 
ŠTRCALJKAMA NA VLASTITI POGON? 


Možda je netko već čitao o prvim parnim vatrogasnim štrcalj- 
kama, ali to ne znači da su strojevi bili pokretani parom, nego 
je para pokretala vodenu crpku, upotrijebljenu za borbu s vatrom. 
Prvi vatrogasni stroj na vlastiti pogon bio je parni, a izradio 
ga je Paul Hodge u New Yorku 1841. Godine 1898. pojavila 
se vatrogasna štrcaljka na vlastiti pogon s benzinskim motorom; 
izgradio ju je Cambier i drug iz Lillea u Francuskoj 

Kočija sir Goldswortha_Gurneyja, 
71827. 





Thorneycroftov parni vagon, 1899. 

Berlietov kamion, 
1914. 





| Renaultova ambulantna kola, 1918. 

ŠTO JE TO MOTOR S UNUTRAŠNJIM SAGORIJEVANJEM ?, 


Riječi »unutrašnje sagorijevanje« podrazumijevaju »unutrašnje go- 


renje«. U takvu se motoru gorenje, ili sagorijevanje goriva, 
zbiva unutar cilindra. Uobičajeno gorivo danas je nafta ili ben- 
zin, ali se ponekad upotrebljava i alkohol, benzol ili kerozin. 


Nizozemski izumitelj Christian Huygens čak je pokušao s barutom. 


PRIČAJ MI O BENZINSKIM MOTORIMA! 


Benzin je vrlo zapaljiva tekućina. Pomiješan sa zrakom brzo 
se zapali, a pri gorenju nastaju topli plinovi koji se šire. Ako 
te tople plinove pomiješamo sa zrakom pa zatvorimo u neku 
vrstu kontejnera, bit će stisnuti i neće se moći širiti. Tada će 
biti dovoljna mala iskra da izazove snažnu eksploziju. Upravo 
je ta eksplozija ono što pokreće benzinski motor. U automo- 
bilskom motoru ti topli plinovi dolaze u cilindar, a pokretni klip 
povezan s radilicom pomoću motke pomiče se gurajući plinove 
u jedan: kraj i komprimirajući. ih. Komprimirani plinovi i zrak 
eksplodiraju uz pomoć električne iskre (iz svjećica), a ta eks- 
plozija vraća cilindar i dovodi do pokretanja radilice. Sve se to 
neprestano ponavlja, pa tako radilica putem mjenjačke kutije po- 
kreće kotače vozila. Rad motora zapravo je serija eksplozija 
koje mi čujemo kao »brujanje« motora. 











Usisavanje Kompresija Paljenje 


ŠTO RAZUMIJEVAMO POD ČETVOROTAKTNIM MOTOROM? 


Tako je nazvan benzinski motor u kojemu klip ima četiri takta 
u cilindru: donji položaj (uvlačenje smjese benzina i zraka), 
gornji položaj (komprimiranje te mješavine), položaj paljenja (iskra 
sa svjećice pali komprimirane plinove koji se šire i guraju klip 
prema dolje), i ispušni položaj (klip je spušten i propušta za- 
paljene plinove iz cilindra). Komprimirana mješavina, koja je 
jako eksplozivna, pali se pomoću električne iskre iz svjećice, 
a rezultat je eksplozija koja sabija klip prema dolje. Klip je 
povezan s radilicom i ona se u četiri takta okrene dva puta. 
Automobili imaju više od jednog takvog cilindra: obično četiri, 
ali često šest ili više. Govorimo o četvoro-cilindričnim, šestoro- 
-cilindričnim ili osmoro-cilindričnim motorima. 


KOJE DRUGE VRSTE MOTORA IMAJU AUTOMOBILI? 


Danas gotovo svi uobičajeni automobili imaju benzinski motor, 
premda su nekada bila u upotrebi i druga sredstva za pokre- 
tanje. Prva i vrlo popularna bila je para. Danas ljudi gledaju 
na parne automobile kao na neku igru, iako su ponekad znali 
biti vrlo uspješni. Dva takva uspješna automobila bili su fran- 
cuski Serpellet i američki Stanley. Parni automobili još su se 
uvijek radili u okviru Volkswagena i trkaćeg automobila Lear 
Vopordyne. Drugi cijenjeni auto bio je električni automobil, čiji 
motor pokreću baterije. Prva motorna kola na svijetu, koja su 
krenula 1897. u Londonu, bila su električna, a poslije su ih 
uveli i američki gradovi. Najbrži električni automobil vozio je 
Belgijanac Camille Jenatzy 1899, brzinom od gotovo 110 km na 
sat. Danas imamo diesel motore, koje najviše upotrebljavaju 
taksiji. Motorima s plinskim turbinama služe se trkaći automobili. 


15. 




















razvodnik električnog palje- 
nja 








radijator 







blok cilindar a2. 


sisaljka za benzin 







filter 





disk kočnica karburator. 






spiralna opruga 
prednjeg kotača 


kvačilo 










pedala prijenos s upravljača na 
kotače 


kočnica 










kvačila-mjenjač 


mjenjačka kutija 


upravljač 


hidraulicki sistem koče- 
nja 


prigušivač 





dovod benzina 





ispušna cijev ' a. 
P diferencijal 





kardanska osovina 


opruga 







tank za benzin SE 
otvor za punjenje 


GLAVNI DIJELOVI AUTOMOBILA 

Mercedes 300 D koji ima diesel 


Moderni londonski taksi s diesel motorom motor s 5 cilindara 


ŠTO JE ROTACIONI MOTOR? 


To je Wankelov motor, koji je izumio Felix Wankel 1954, a 
poslije je razrađen u njemačkoj tvornici N.S.U. U motoru je za- 
mijenjen klip i cilindar kao kod uobičajenog benzinskog motora. 
Wankelov motor ima trokutasto oblikovan rotor unutar kućišta, i 
taj se rotor okreće u kućištu usisavajući gorivo kroz ulazni 
otvor. Kako se rotor pokrene, komprimira plinove goriva i zrak. 
Tada iskra sa svjećice upali plinove, i eksplozija pokreće rotor 
u krug, a ispušni plinovi izlaze kroz drugi otvor. Rotor je povezan 
s osovinom, i to pokreće automobil uobičajenim putem. Prvi 
automobil s Wankelovim motorom, N.S.U. Spyder (Pauk), prikazan 
je na Frankfurtskom sajmu 1963. Kasnije je model ušao u proiz- 
vodnju. 





Položaj paljenja. Ovdje iskra svjećice pali 
mješavinu benzina i zraka i tjera cilindar 
uokrug 


Usisni položaj kad mješavina benzina i 
zraka ulazi u cilindar 

PRIČAJ MI O RAZLIČITIM 
MARKAMA AUTOMOBILA 


U Britaniji je najpoznatiji Rolls-Roys, još 
i danas internacionalno slavan kao naj- 
bolji svjetski automobil. Na drugoj strani 
skale nalazi se Mini, izrađen u tvornici 
koja također proizvodi Morris, Austin, 
Triumph i Rover automobile. Tvornica 
Ford iz SAD proizvodi automobile u mno- 
gim zemljama svijeta, isto kao i njezini 
takmaci General Motors (Chevrolet, Ca- 
dillac, Vauxhall) i Chrysler. Dobro poznati 
francuski automobili jesu Citroen, Peu- 
geot, Renault i Simca. Italija je supar- 
nik Sjedinjenim Državama s automobi- 
lima Fiat, koji se također proizvode u 
mnogim zemljama svijeta, «a isto tako 
i glasoviti Ferrari, Lancia, Maserati i Alfa- 
Romeo. Iz Njemačke dolaze DKW, Audi, 
BMW, Mercedes-Benz, Volkswagen i Opel 
(u vlasništvu Američkog General Motor- 
sa). Japanska automobilska industrija 
preplavila je posljednjih godina svjetska 
tržišta Toyotom, Mazdom i Datsunom. | 
neki drugi postigli su internacionalan us- 
pjeh:tako nizozemski DAF, švedski SAAB 
i Volvo, te Skoda iz Čehoslovačke. 


Marke nekih dobro poznatih evrop- 
skih i američkih automobilskih kom- 


panija 
ŠTO JE "BABY AUSTIN'? 


To je drugo ime ili nadimak poznatog Austina Sedam, koji 
se prvi put pojavio 1922. iz engleske tvornice automobila Austin. 
Najprije je dobio nadimak »The Tiddler«. Bio je to mali auto, 
jeftin ali pouzdan. Imao je četvorocilindrični motor, i mogao je 
razviti brzinu od 95 kilometara na sat. Austin Sedam bio je 
vrlo lagan, težio je svega 450 kilograma. Ime »Sedam« dobio 
je po snazi motora, iako je ona bila bliže jačini deset nego 
sedam konja. Kad se prvi put pojavio, Austin Sedam stajao je 
svega 165 funti, i bilo je jeftino i njegovo održavanje, pa nije 
čudno da su ga mnogi ljudi mogli kupiti kao svoj prvi auto. 
»Baby Austin« bio je tako popularan da su se za nj zanimali 
i izvan Engleske, pa se počeo proizvoditi po licenci u Njemač- 
koj, Engleskoj i SAD. 

Austin 7. ili »Baby Austin«, 1922. 


... I FORDOV »MODEL T«? 


Henry Ford prvi je u Americi ostvario ideju o masovnoj proiz- 
vodnji osobnih automobila. Njegov automobil, tzv. Fordov »Mo- 
del T«, pojavio se vrlo rano — 1. listopada 1908. Bio je lagan 
i stabilan. Pokretan je bio vrlo jednostavnim četvorocilindričnim 
motorom i imao je mjesta za četiri osobe. Osobito je važno 
bilo to da je bio jeftin. »Model T« prodavao se za samo 290 
dolara, i premda su se ostali tvorničari na njegov račun šalili, 
postao je najveći uspjeh stoljeća. Crno obojeni »Model T« proiz- 
vodio se sve do 1923, a zatim nešto promijenjena vanjskog 
oblika do 1928, kad ga je zamijenio »Model A«. Za vrijeme dok 
se proizvodio »Model T«, Ford je izradio 15,000.000 automobila. 


KOJA SU BILA PRVA TRKAČA KOLA? 


Prvi automobili nisu bili posebno konstruirani za trke, i trke su 
se održavale s automobilima kakvi su bili na raspolaganju. 
Jedan ođ prvih ljudi koji su izradili trkaći auto bio je Amedee 
Bollće, sin konstruktora modernih parnih automobila u Parizu. 
Njegov prvi automobil s kojim je sudjelovao na trci Paris— 
_ Marseilles—Paris 1896, bio je s benzinskim motorom, ali se 
nesretno sudario. Za trku Paris— Amsterdam 1898. Boll€e je kons- 
truirao vlastiti trkaći automobil, svakako prvi na svijetu. Izradio 
je zapravo četiri modela, svaki od po 8 ks, u obliku torpeda, 
s karoserijom od aluminija. Nijedan od tih automobila nije po- 
bijedio, samo je jedan zauzeo treće mjesto. Prvi uistinu uspješan 
trkaći auto izradio je belgijski inženjer Camille Jenatzy 1899. 
On je u Parizu proizveo električni automobil zvan La Jamais 
Contente i s njim postigao nevjerojatnu brzinu od 120 km na 
sat postavivši svjetski rekord, koji je držao tri godine. On je 
također imao oblik torpeda, a pokretao ga je električni motor 
s direktnim prijenosom na zadnju osovinu. 

KOJA JE BILA PRVA AUTOMOBILSKA UTRKA? 


Prvi pokušaj automobilske utrke datira već 1887, od Pariza do 
Versaillesa. Ali, to nije bila prava utrka. Prvo pravo natjecanje 
bilo je 1895. od Pariza do Bordeauxa i natrag. Pobjednički 
automobil bio je Panhard-Levassor, a vozio ga je njegov kons- 
truktor Emile Levassor. Godine 1900. održana je prva trka na 
zatvorenoj kružnoj stazi u Melunu u Francuskoj, i pobijedio je 
Panhardov automobil. Godine 1901. određene su klase trkačih 
automobila, bazirane na težini automobila. Klase su bile »prednja 
linija« s težinom iznad 650 kg, »lagani automobili« od 250—400 
kg i »kolica« laganija od 250 kg. 


ŠTO SU AUTOMOBILI »FORMULE«? 


Poslije 1905. trkaći automobili podijelili su se u dvije vrste. 
Jedni su bili specijalno građeni za utrke, a drugi su se _upo- 
trebljavali u natjecanjima sportskih i turističkih kola. Otada se 
neprestano radi na proizvodnji sve boljih trkaćih automobila. 
Ustanovljene su tri formule: Formula 1, koju su činili najbolji i 
najjači automobili, upotrebljavani u trkama za Grand Prix; For- 
mula 2, u koju su ulazili trkaći automobili, ali slabije snage; 
i Formula 3, koja je obuhvatila jeftinije automobile, konstruirane 
uglavnom kao pomoć za vježbu novih inženjera i za trening 
vozaća trkača. 


TRKAČA KOLA 


»B« tip Era, 1936. 

PRIČAJ MI O ČUVENIM AUTOMOBILSKIM TRKAMA ? 


Prva internacionalna automobilistička utrka održana je 1900. pod 
pokroviteljstvom New York Heralda, od Pariza do Lyona, za 
trofej Gordona Benetta koji je dodijelio vlasnik novina James 
Gordon Benett. Čuveni Grand Prix de | Automobile _ Club de 
France, ili Francuski Grand Prix, održan je prvi put 1906. Te- 
žina automobila bila je određena na 1000 kg. Vozilo se na krugu 
dugom 102 km blizu Le Mansa. Sa šest krugova prednosti, na- 
kon dva dana, pobijedio je Fernc Szisz s Renaultom. Iduće 
godine, pošto mu je pukla guma, razbio se Panhard, pri čemu 
su poginuli vozač i mehaničar. Do danas je najveća brzina 
postignuta na trkama u Francorchampsu, Spa, u Belgiji. Krug. 
dug 14 km Henri Pescarolo prešao je na Matra-Simci, u 3 
minute i 13,4 sekunde, što iznosi više od 261 km na sat. 

Najteža je trkaća staza na Grand Prixu Monaca. Vozi se po 
ulicama samog Monte Carla. Krug je dug oko četiri kilometra 
i vozači moraju mijenjati brzine više od dvije tisuće puta. Grand 
Prix d Endurance, koji se održava u Le Mansu u Francuskoj, 
smatra se najvažnijom svjetskom utrkom. Traje 24 sata. Najveća 
ikada prijeđena udaljenost je 5300 km. Prešli su je Austrijanac 
Helmut Marko, i Nizozemac Jonkheer Gijs van Lennep, 1971, 
Porscheom. Njihova srednja. brzina bila je oko 222 km na sat. 


4 CLT Maserati, 1950. 

KOJA SU NAJBRŽA KOLA NA SVIJETU? 


To je Plavi Plamen, automobil na četiri kotača, pokretan rake- 
tom. Postavio je svjetski rekord 1970, kad je vozac Gaby Ga- 
belich vozio na njemu brzinom od 1000 km na sat u Bonne- 
vile Salt Flats u Utahu u Sjedinjenim Američkim Državama. 
Raketa je punjena prirodnim tekućim plinom i hidrogen peroksi- 
dom. Eksperti su vjerovali da su kola sposobna i za vecu 
brzinu. Najbrži automobil, pokretan plinskom turbinom, zvao se 
Plava Ptica, a postavio je rekord 1964, kad je njegov vozac 
Donald Malcolm Campbell, britanski inženjer, vozio brzinom većom 
od 686 km na sat po ravnom dnu slanog isušenog jezera 
Eyre u Australiji. 








»Plavi Plamen« 

...I NAJVEĆA? 


Najveći automobil na svijetu bio je Bugatti »Royale« tip 41. 
Izrađeno je svega šest takvih automobila, a neki još i danas 
postoje. Datira iz 1927. Dug je 6,5 m s prostorom za motor 
od 2,10 m. Imao je 8 cilindara i motor od 12,760 kubika. Drugi 
veliki automobil bio je Model J Victoria Duesenberg, specijalno 
izrađen za filmsku zvijezdu Gretu Garbo. Bio je dug 7 m, ali 
je imao slabiji motor nego Bugatti. Najduži moderni privatni 
automobil jest Checker Aerobus limuzina dužine 6 m. Ima mjesta 
za 12 osoba i sa svake su mu strane četvora vrata. Najteži 
je automobil na svijetu ruski ZIL 114; teži više od tri tone. 

Checker Aerobus 

ŠTO JE VOLKSWAGEN? 


To je njemački naziv za »Narodni automobil«, a ujedno je i ime 
njemačke tvornice koja ga proizvodi. Planiran je tridesetih go- 
dina, s namjerom da bude jeftino pučko vozilo. Prvotno mu je 
ime bilo »KdF« (Kraft durch Freude). Taj naziv koji znači »do 
snaga s pomoću radosti« uzet je iz parola Hitlerove nacističke 
stranke. Automobil je dizajnirao dr Ferdinand Porsche — koji 
je prethodno dizajnirao Steyr »55« — kao obiteljsku VW »Bubu«, 
s motorom sprijeda, na vodeno hlađenje. Ipak tada taj obečani 
automobil nije proizveden. Umjesto toga pojavila se vojna verzija 
automobila, tzv. Kubelwagen (»automobil-tuba«). Nakon drugoga 
svjetskog rata dr Porsche je sa svojim sinom ponovo dizajnirao 
novi prototip »Narodnog automobila«. Rezultat je bila glasovita 
poslijeratna »Buba«, s motorom u stražnjem dijelu na zračno 
hlađenje. 


ŠTO JE DŽIP? 


Takvo vozilo pojavilo se prvi put u Sjedinjenim Američkim Drža- 
vama 1941, i bilo je napravljeno kao vojno vozilo koje se moglo 
upotrebljavati za sve vrste poslova, posebno na teškom terenu. 
To je automobil opće namjene (general purpose) i po tome je do- 
bio i naziv: od početnih slova GP. Džip ima četvorocilindrični 
motor na vodeno hlađenje od 2,193 kubika. Ima šest brzina za 
naprijed i dvije za natrag, i pogon na sva četiri kotača. Džip 
je poznatije vozilo drugoga svjetskog rata. 


Prvotni džip bio je jeftino ratno vozilo dizajnirano za sve teške vremenske uvjete. 
Danas — još s pogonom na četiri kotača — džipovi se izrađuju u različitim mode- 
lima kako bi zadovoljili potrebe tržišta. 

Cape Kennedy 












Tip američkog autobusa 


TRANSPORTERI ZA TEŠKE TERETE 


Francuski kiper Ber- 
liet, Tloo 


KOJE JE NAJVEĆE VOZILO NA SVIJETU? 


To je Marion osmorogusjenični transporter, upotrebljavan za no- 
šenje raketa Saturn V do Svemirskog centra u Floridi, SAD. 
Cijena je toga vozila šest milijuna dolara. Dugačak 40 m i 
širok 38 m, taj monstrum, kad je natovaren, teži više od 8 000 
tona. Među ostalim je velikim vozilima i najduži autobus na svijetu, 
upotrebljavan na Srednjem istoku, a proizveden u Wayne Cor- 
poration u Indiani, SAD. Taj autobus, sastavljen od članaka, dug 
je 24 m, i može voziti 121 osobu. Daljnje je veliko vozilo dam- 
per proizvodnje Euclid kompanije iz Clevelanda, Ohio, SAD. 
Dug je 14 'm i širok 8 m. Britanski div zove se Rotinoff_Trac- 
tor Super Atlantic, a može primiti teret od 370 tona. 


ŠTO RAZUMIJEVAMO POD »JUGGERNAUTOM«? 


Riječ »juggernaut« odnosi se zapravo na statuu jednoga indijskog: 
boga, koju su za vrijeme svečanosti vukli ulicama indijskoga 
grada na golemim kolima. Danas ona označuje vrlo velike ka- 
mione koji prevoze robu glavnim cestama, i to osobito u Evropi. 
To su cestovna vozila, a nisu građena u neku posebnu svrhu 
kao npr. gore opisani raketni transporter ili damper. 


Kamioni »Juggernaut« sada su svakidašnji prizor na mnogim cestama. Uvođenjem kon- 
tejnera — i željeznica. — još su korisniji u prijevozu robe do dokova i s njih. 

PRIČAJ MI O NEKIM MODERNIM CESTOVNIM DIVOVIMA 


Neki od najvećih kamiona koje viđamo na modernim cestama 
služe za prijevoz tekućina kao što su benzin i nafta. Najveći 
od njih upotrebljavaju se na američkim cestama; tipičan je pri- 
mjer tanker za naftu »International« koji može prevoziti 76.500 
litara. Cijeli kamion dug je 18 m, s tankom dužim od 15 m. 
Tako velika vozila malokad se viđaju na evropskim cestama, iako 
ih ima i vrlo velikih, kao što je transporter Volvo FB88, koji 
služi za prijevoz aviona na aerodrome. U Britaniji takva vozila 

Neka od najvećih cestovnih vozila u svakodnevnoj upotrebi američki su kamioni kao 
ovi gore, premda se evropski dupli-traktor, 10-osovinski transporter ponekad može vidjeti 
u policijskoj pratnji kad prevozi velike terete. 


grade tvornice kao AEC, Guy, Leyland i Scammell, a i Švedska je 
čuvena po tvrtkama Scania i Volvo. U Njemačkoj kompanija 
FAUN proizvodi velika vozila kao nosače dizalica, dampere i teške 
prijevozne kamione. U mnogim zemljama dobro su znani kamioni 
kontejneri, čiji je zadnji kraj potpuno oblikovan za veliku kutiju 
kontejner. Ona se natovari na kamion i vozi do dokova_ ili 
željeznice, gdje se taj kontejner tovari na brod, ili na niski 


željeznički vagon. 

KOJE ZEMLJE IMAJU NAJVIŠE AUTOMOBILA ? 


Najviše ljudi posjeduje automobil u Sjedinjenim Državama, gdje 
cestama prođe prosječno godišnje oko 130,000.000 vozila, što znači 
da oko dva automobila otpadaju na svaka tri stanovnika. Slijedi 
Japan, s oko 25,000.000 automobila, otprilike jedan na svaka če- 
tiri stanovnika. Zapadna Njemačka ima oko 20,000.000 automobila, 
jedan na tri stanovnika, Francuska i Velika Britanija svaka oko 
17,000.000, ili jedan automobil na tri stanovnika, a Italija 15,000.000, 
oko jedan na četiri stanovnika. 


PRIČAJ MI O ROLLS-ROYCEU! 


Rolls-Roys smatran je diljem svijeta »aristokratom« među auto- 
mobilima. Nastao je kad se Henry Royce razočarao u svome 
automobilu Decauville. Odlučio je da dizajnira vlastiti automobil. 
Godine 1906. pridružio mu se Charles Rolls, pa su osnovali 
tvornicu koja je proizvodila automobile poznate kao Rolls-Royce. 
Njezin 20 ks jak četvorocilindrični automobil bio je tih, lagan za 
vožnju, i elegantnog oblika. Bio je skup, ali lijep. Ubrzo je kom- 
panija proizvela svoj prvi Srebrni Duh, najčuveniji od svih luk- 
suznih automobila. Uz preinake Srebrni Duh se proizvodio sve 
do 1926, kad ga je zamijenio Phantom. Rolls-Royceovi Phantomi 
proizvode se sve do danas, i kompanija još uvijek tvrdi da 
proizvodi »najbolji automobil na svijetu«. 


.I NEKIM GLASOVITIM EVROPSKIM AUTOMOBILIMA? 


| Evropa proizvodi svoje »aristokratske« automobile, kao što su 
njemački Mercedes, francuski Bugatti i talijanski Isotta Fraschini. 
Najpoznatiji od Mercedesovih automobila bio je veliki »600«, 
pokretan motorom od 250 ks i s električnim pokretanjem pro- 
zora, namještanjem sjedala, otvaranjem prtljažnika i zaključava- 
njem vrata. Automobile Bugatti izrađivao je jedan Talijan u Nje- 
mačkoj, ali se kasnije preselio u Francusku, gdje je konstruirao 
glasoviti Bugatti »Royale«. Vjerojatno najbolji automobili ikada 
proizvedeni u Italiji potječu od tvrtke Issotto Fraschini iz Milana: 
Model »8« i poboljšani Tip 8C Monterosa, prikazani u Parizu 
1947. 

Jaguar 5.3 C Coupe, 1977. 

MODERNI AUTOMOBILI 
IZ 
CIJELOG SVIJETA 


Datsun 260Z, 1977. 


Ford Mercury Cougar, 1975. 


Citroen Pallas, 1977. Flat 132. 1977. 


ŠTO JE S JAPANOM? 


Danas je Japan drugi proizvođač automobila u svijetu, iako je 
prvi japanski automobil na benzin izrađen tek 1912. Inženjer je 
bio Masujiro Hashimoto, koji se obučavao u Sjedinjenim Drža- 
vama. Tvrtka Mitsubishi, čiji je prvi automobil bio više ili 
manje kopija Fiata, počela je s radom 1917, ali je tek Ameri- 
kanac William R. Gorham uputio Japance u masovnu proizvodnju. 
Godine 1922. kompanija Hakayosha proizvodila je godišnje 150 
»Otomo« automobila. Tada je politički pritisak prisilio Gorhama da 
napusti Japan, i uskoro su se pojavila velika japanska imena: Dat- 
sun, Nissan i Toyota. Dobro poznati japanski proizvođači još su 
Mazda i Honda. Honda je i najveći svjetski proizvođač motor- 
kotača. 


...I SJEDINJENIM AMERIČKIM DRŽAVAMA! 


lako automobil nije izumljen u Sjedinjenim Državama, ondje su 
se razvila golema poduzeća automobilske industrije. Najveća je 
američka kompanija General Motors, koja sjedinjuje neka od naj- 
poznatijih svjetskih automobilskih imena: Buick, Chevrolet, Ca- 
dillac, Oldsmobile, Pontiac i Oakland. Osim ovoga posljednjeg, 
novi se automobili još uvijek pojavljuju pod starim markama. 
Druga je velika kompanija Ford, čiji automobili nose nazive kao 
Falcon, Fairmont, Fairlane, Mustang, Lincoln i Thunderbird. Chry- 
sler je treći veliki američki proizvođač, S vozilima Plymouth, 
De Soto i Dodge. American Motors najmanja je od velikih au- 
tomobilskih tvrtki u SAD, iako je prema svjetskim standardima 
velika kompanija. 


Pomična tehnička traka kao ova omogućila je masovnu proizvodnju. Automobili su če- 
sto vrlo loše konstruirani i dizajnirani. pa se počnu brzo kvariti i propadati čim iš- 
čezne vanjski sjaj 

PRIČAJ MI O MJESEČEVIM VOZILIMA 


Rusi | Amerikanci proizveli su vozilo za kretanje po Mjese- 
čevoj površini. Prvo je izgrađeno 1970. i nazvano je Lunohod. 
Lansirao ga je Sovjetski Savez, a spustilo se 17. studenog 1970. 
u More Kiša. Lunohod je bio oblika lonca-kade na osam ko- 
tača. Promjer »kade« iznosio je 2 m. Vozilo je bilo bez ljud- 
stva, kontroliralo se i upravljalo sa zemlje pomoću radija, a 
moglo se kretati brzinom od oko 22 km na sat. Radilo je na 
sunčane baterije. Američko Mjesečevo vozilo jednostavno je na- 
zvano »Mjesečevo lutajuće vozilo« (Lunar _Roving Vehicle) ili 
LRV. Spustilo se na Mjesečevu površinu 31. srpnja 1971. Izgradio 
ga je General Motors i avionska tvrtka Boeing. LRV, koji se 
mogao kretati nešto malo većom brzinom od 14 km na sat, bio je 
pokretan pomoću malih električnih motora pričvršćenih na kotače 
koji su u kretanju .bili zaštićeni oplatama od cinčanih ploča i 
čeličnih žica. Dužina mu je bila oko 3,5 m. Njime su se služili 
astronauti David, Scott i James Irvin u misiji Apollo 15. 

